भगवान से जुड़ें तो उसमें सारे रिश्ते उतार दें
परिवारों में हमारे जीवन में कुछ संबंध बड़े महत्वपूर्ण होते हैं और अलग-अलग व्यक्तियों में वो रिश्ते बसते हैं। जैसे माता-पिता, गुरु, स्वामी, ये अलग-अलग व्यक्ति होते हैं। Pt. Vijayshankar Mehta's column - If you connect with God, remove all relations with him
परिवारों में हमारे जीवन में कुछ संबंध बड़े महत्वपूर्ण होते हैं और अलग-अलग व्यक्तियों में वो रिश्ते बसते हैं। जैसे माता-पिता, गुरु, स्वामी, ये अलग-अलग व्यक्ति होते हैं। लेकिन ये सारे रिश्ते किसी एक में उतर आएं, उसका नाम भगवान है। हमें संसार में रहते हुए ये रिश्ते अलग-अलग लोगों से निभाना चाहिए। और जब भगवान से जुड़ें, तो सारे रिश्ते उसमें उतार दें। ये बात अंगद ने सिखाई।
विदा होते-होते श्रीराम से अंगद ने कहा था, ‘मोरें तुम्ह प्रभु गुर पितु माता। जाऊं कहां तजि पद जलजाता।’ ‘मेरे तो स्वामी, गुरु, पिता और माता, सबकुछ आप ही हैं। आपके चरण कमलों को छोड़कर मैं कहां जाऊं?’ इसका सीधा-सा अर्थ है कि आप मेरा सबसे बड़ा सहारा हैं। हमारे जीवन में सारे रिश्ते आपसे शुरू होते हैं, आप ही पर खत्म होते हैं।
क्योंकि मनुष्य के जीवन में रिश्ते कुछ रिवाज़ों के वश में होना चाहिए। रस्म और रिवाज़ का डर इंसान को कायदे में रखता है। जब हम रस्मों और रिवाज़ों को ठीक से थाम लेते हैं, तो हमारी जिंदगी मजबूत हो जाती है। इसलिए भगवान में जो कुछ भी देखें, पर ये चार रिश्ते जरूर देखें। हम निभाएंगे, तो ईश्वर निभाने के लिए तैयार बैठा ही है।